b"\n_START_ARTICLE_\nBuncton\n_START_PARAGRAPH_\nBuncton er en lille landsby i distriktet Horsham, West Sussex i England. Det er en del af civil parish Wiston knap 1 km mod nord. Det ligger \xc3\xb8st for hovedvejen A24, 18 km syd for Horsham og 10 km nordvest fra Shoreham-by-Sea._NEWLINE_Buncton har eksisteret som bebyggelse i omkring 1000 \xc3\xa5r. Den n\xc3\xa6vnes i Domesday Book fra 1086, hvor den kaldes Bongetune. Dens oprindelse skal finde i herres\xc3\xa6de, hvis land l\xc3\xa5 i to eksklaver i sognet Ashington i Rape of Bramber, der er en af de seks underdele i det historiske Sussex. Den middelalderlige herreg\xc3\xa5rd blev revet ned og erstattet af et nyt i 1600-tallet, som stadig st\xc3\xa5r._NEWLINE_Den mest ber\xc3\xb8mte bygning i Buncton er All Saints Church, der er en listed building af 1. grad. Den stammer fra 1000- eller 1100-tallet, og best\xc3\xa5r hovedsageligt af flintesten og murbrokker med fragmenter af tegl, der er taget fra en tidligere romersk bygning, der har st\xc3\xa5et t\xc3\xa6t ved. Kirken blev bygget af munk i den n\xc3\xa6rliggende Sele priory, og dele af stenene i All Saints Church har tegn p\xc3\xa5 tidligere at v\xc3\xa6re brugt i Sele. Kirken indeholdt en s\xc3\xa6rlig udsk\xc3\xa6ring, som nogle mente var et eksempel p\xc3\xa5 sheela-na-gig, som blev \xc3\xb8delagt af h\xc3\xa6rv\xc3\xa6rk i 2004._NEWLINE_Indtil 2007 var All Saints Church var en annekskirke i distriktet, underlagt St Mary's Church i Wiston, men herefter blev bygningerne status byttet om, s\xc3\xa5 All Saints Church nu er sognekirke._NEWLINE_Buncton Tea Rooms (ogs\xc3\xa5 kendt som Wiston Granary Tea Rooms) er et popul\xc3\xa6rt sted for lokale og turister om sommeren. Her findes h\xc3\xb8ns, \xc3\xa6nder og andet fjerkr\xc3\xa6, der g\xc3\xa5r omkring i haven blandt bordene."